Oficialusis leidinys L 102 , 12/04/2001 p. 0016 - 0019



Tarybos reglamentas (EB) Nr. 724/2001 2001 m. balandžio 4 d. iš dalies keičiantis Reglamentą (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi: (1) Siekiant, kad įvairių tipų žvejybos veiklą būtų galima vykdyti veiksmingai ir apsaugoti žuvų išteklius, Reglamente (EB) Nr. 850/98 [4] nustatytos tam tikros sąlygos turėtų būti paaiškintos arba ištaisytos. (2) Reglamentas (EB) Nr. 850/98 dėl to turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 850/98 iš dalies keičiamas taip: 1. 4 straipsnio 4 dalies b pastraipa pakeičiama taip: "b) Kiekvieno reiso metu, per kurį naudojami tik vieno diapazono tinklo akių dydžio traukiamieji tinklai, laimikį iškrauti draudžiama, jeigu laivuose laikomas ir regionuose arba geografinėse zonose, nurodytose I–V prieduose, sužvejotas laimikis neatitinka atitinkame priede nustatytų atitinkamų sąlygų." 2. 5 straipsnio 5 dalis išbraukiama. 3. 6 straipsnio 1 dalies a pastraipa pakeičiama taip: "1. a) Bet kuriuos dugninius tralus, danišką velkamąjį tinklą arba panašų traukiamąjį tinklą turėti laive arba naudoti draudžiama, jeigu tralo maišo skersmuo stricto sensu, išskyrus audinio sujungimus ir jo kraštus, suskaičiuojama daugiau kaip 100 tinklo akių. Ši nuostata galioja dugniniams tralams, daniškiems velkamiesiems tinklams arba panašiems traukiamiesiems tinklams, kurių tinklo akies dydžio diapazonas 90–119 mm." 4. 7 straipsnyje: a) 4 dalis pakeičiama taip: "4. Nepaisant 1 straipsnio a dalies, visiems dugniniams tralams, daniškiems velkamiesiems tinklams arba panašiems traukiamiesiems tinklams, kurių tinklo akies dydžio diapazonas yra 70–79 mm, privalo būti pritaisyta sekcija kvadratinėmis akimis, kurių dydis yra 80 mm arba didesnis."; b) 5 dalies pabaigoje pridedamas šis tekstas: "arba su rūšiuojamuoju tinkleliu, kurio naudojimas numatytas pagal 46 straipsnyje nustatytas sąlygas." 5. 10 straipsnis pakeičiamas taip: "10 straipsnis Dragoms 4 straipsnio nuostatos negalioja. Tačiau per kiekvieną reisą, jeigu laive turimos dragos, draudžiama: a) perkrauti jūrų gyvūnus ir b) laikyti laive arba iškrauti bet kokį kiekį jūrų gyvūnų, jeigu bent 95 % tų gyvūnų svorio nesudaro dvigeldžiai moliuskai." 6. 18 straipsnio 4 dalis pakeičiama taip: "4. a) Daugiausia 1 % skaičiuojant pagal svorį, bendro valgomųjų krabų arba jų dalių laimikio, sugauto dugninėmis gaudyklėmis, laikomo laive per bet kokį reisą arba iškrauto bet kokio reiso pabaigoje, gali sudaryti nutrauktos žnyplės. b) Daugiausia 75 kg nutrauktų krabų žnyplių iš bet kokiais žvejybos įrankiais, išskyrus dugnines gaudykles, sugauto valgomųjų krabų laimikio galima laikyti laive bet kada per reisą arba iškrauti reiso pabaigoje." 7. 22 straipsnio 3 dalies paskutinė pastraipa išbraukiama. 8. 28 straipsnyje: a) 1 dalies a pastraipa pakeičiama taip: "a) nuo spalio 1 d. iki kitų metų sausio 31 d., geografinėje zonoje, apibrėžtoje linijomis, paeiliui jungiančiomis šias koordinates: - 43°46,5′ šiaurės platumos, 7°54,4′ vakarų ilgumos, - 44°1,5′ šiaurės platumos, 7°54,4′ vakarų ilgumos, - 43°25′ šiaurės platumos, 9°12′ vakarų ilgumos, - 43°10′ šiaurės platumos, 9° 12′ vakarų ilgumos"; b) 1 dalies b pastraipa išbraukiama. 9. 29 straipsnio pavadinimas pakeičiamas "Sąlygos, taikomos pagrindiniame jūrinės plekšnės neršimo rajone". 10. VI priedas pakeičiamas šio reglamento I priedo tekstu. 11. X priede: a) 1 punktas pakeičiamas taip: "1. Tinklo akių dydžio derinys: 16–31 mm + ≥ 100 mm Laive laikomi laimikiai turi būti sudaryti bent iš 20 % bet kokio krevečių mišinio (Pandalus montagui, Crangon spp. ir Palaemon spp.)"; b) 4 punktas pakeičiamas taip: "4. Tinklo akių dydžio derinys: 80–99 mm + ≥ 100 mm Laikomas laive laimikis turi būti sudarytas bent iš 45 % bet kokių tų jūrų gyvūnų, kurie I priede nurodyti kaip tikslinės rūšys jas gaudant tinklais, kurių akių dydis 80–99 mm." 12. XII priede: - jūrinės plekšnės (Pleuronectes platessa) verslinis dydis 1–5 regionuose, išskyrus Skagerrak ir Kattegat sąsiaurius, yra 27 cm, - išnaša, siejama su nuoroda į stauridės (Trachurus spp.) 15 cm verslinį dydį 1–5 regionuose, išskyrus Kattegat ir Skagerrak sąsiaurius, kuri skaitoma taip:"Joks verslinis dydis netaikomas atlantinei plienagalvei stauridei (Trachurus picturatus), sugautai Azorų salų pakrantės ir Portugalijos suverenitetui arba jurisdikcijai priklausančiuose vandenyse.", - įrašas "didžioji maktra (Spisula solidissima)" pakeičiama "didžioji maktra (Spisula solida)" ir - langusto verslinis (Palinurus spp.) dydis 1–5 regionuose, išskyrus Skagerrak ir Kattegat sąsiaurius, yra 95 mm, - valgomųjų krabų (Cancer pagurus) rūšims, įrašas "ICES kvadratai IVb, c į pietus nuo 56° šiaurės platumos: 115 mm" pakeičiamas įrašu "ICES kvadratai IVb, c į pietus nuo 56° šiaurės platumos: 130 mm, išskyrus rajoną, apibrėžtą Anglijos pakrantėje 53°28′22′′ šiaurės platumos, 0°09′24′′ rytų ilgumos esančiu tašku, pastarąjį tiesia linija, jungiančia su 53°28′22′′ šiaurės platumos, 0°22′24′′ rytų ilgumos esančiu tašku, Jungtinės Karalystės 6 mylių riba ir 51°54′06′′ šiaurės platumos, 1°30′30′′ rytų ilgumos tašką tiesia linija jungiančia Anglijos pakrantės 51°55′48′′ šiaurės platumos, 1°17′00′′ rytų ilgumos tašku, kuriame verslinis dydis yra 115 mm". 13. XIII priede: - 3 punkte išbraukiami žodžiai "arba langustas", - pridedamas naujas punktas: "8. Langusto dydis matuojamas taip, kaip nurodyta 7 paveiksle, t. y. kiaukuto ilgis nuo šnipo (rostrumo) galiuko iki kiaukuto distalinio krašto vidurinio taško.", - šio reglamento II priedo paveikslas įterpiamas kaip 7 paveikslas. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2001 m. balandžio 4 d. Tarybos vardu Pirmininkas B. Rosengren [1] OL C 365 E, 2000 12 19, p. 264. [2] 2001 m. kovo 1 d. pateikta nuomonė (dar nepaskelbta Oficialiajame leidinyje). [3] 2000 m. gruodžio 20 d. pateikta nuomonė (dar nepaskelbta Oficialiajame leidinyje). [4] OL L 125, 1998 4 27, p. 1. Reglamentas su paskutiniais pakeitimais, padarytais Reglamentu (EB) Nr. 1298/2000 (OL L 148, 2000 6 22, p. 1). -------------------------------------------------- PRIEDAS " VI PRIEDAS STATOMIEJI ŽVEJYBOS ĮRANKIAI: 1 ir 2 regionai Rūšys | Tinklo akies dydis | 10–30 mm | 50–70 mm | 90–99 mm | 100–119 mm | 120–219 mm | ≥ 220 mm | Sardinė (Sardina pilchardus) | * | * | * | * | * | * | Europinis ungurys (Anguilla anguilla) | * | * | * | * | * | * | Bretlingis (Sprattus sprattus) | * | * | * | * | * | * | Stauridė (Trachurus spp.) | | * | * | * | * | * | Atlanto silkė (Clupea harengus) | | * | * | * | * | * | Skumbrė (Scomber spp.) | | * | * | * | * | * | Barzdotės (Mullidae) | | * | * | * | * | * | Vėjažuvė (Belone spp.) | | * | * | * | * | * | Paprastasis vilkešeris (Dicentrarchus labrax) | | | * | * | * | * | Kefalinės (Mugilidae) | | | * | * | * | * | Mažadėmis katryklis (Scyliorhinus canicula) | | | * | * | * | * | Gelsvapelekė plekšnė (Limanda limanda) | | | * | * | * | * | Juodadėmė menkė (Meglanogrammus aeglefinus) | | | * | * | * | * | Merlangas (Merlangius merlangus) | | | * | * | * | * | Europinė upinė plekšnė (Platichthys flesus) | | | * | * | * | * | Jūrų liežuvis (Solea vulgaris) | | | | * | * | * | Jūrinė plekšnė (Pleuronectes platessa) | | | | * | * | * | Sepija (Sepia officinalis) | | | | * | * | * | Menkė (Gadus morhua) | | | | | * | * | Sidabrinė saida (Pollachius pollachius) | | | | | * | * | Paprastoji molva (Molva molva) | | | | | * | * | Ledjūrio menkė (Pollachius virens) | | | | | * | * | Europinė jūrų lydeka (Merluccius merluccius) | | | | | * | * | Spygliuotasis ryklys (Squalus acanthias) | | | | | * | * | Žvaigždėtasis katryklis (Scyliorhinus stellaris) | | | | | * | * | Dėmėtasis otas (Lepidorhombus spp.) | | | | | * | * | Jūrų rupūžė (Cyclopterus lumpus) | | | | | * | * | Visi kiti jūrų gyvūnai | | | | | | * | " -------------------------------------------------- II PRIEDAS +++++ TIFF +++++ --------------------------------------------------